CELEX: 52010SC0743
Language: mt
Date: 2010-06-15
Title: Proposta għal deċiżjoni tal-Kunsill dwar l-eżistenza ta' defiċit eċċessiv fid-Danimarka

MT

MT        MT
 ---pagebreak---      IL-KUMMISSJONI EWROPEA

                                     Brussel 15.6.2010
                                     SEG(2010) 743 finali

                        Proposta għal

                DEĊIŻJONI TAL-KUNSILL

      dwar l-eżistenza ta' defiċit eċċessiv fid-Danimarka

MT                                                          MT
 ---pagebreak---                                   MEMORANDUM TA’ SPJEGAZZJONI

     1.       L-APPLIKAZZJONI TAL-PATT TA' STABBILTÀ U TKABBIR EKONOMIKU FIL-QAGĦDA
              TAL-KRIŻI ATTWALI

     Ħafna pajjiżi tal-UE bħalissa qed jiffaċċjaw defiċits tal-amministrazzjoni pubblika ikbar mill-
     valur ta’ referenza ta' 3 % tal-PGD stabbilit mit-Trattat. Id-deterjorament ta’ spiss qawwi fid-
     defiċit kif ukoll il-pożizzjonijiet tad-dejn għandhom jitqiesu fil-kuntest tal-kriżi finanzjarja u
     t-tnaqqis fir-ritmu ekonomiku globali bla preċedent fl-2008/09. Hemm bosta fatturi involuti.
     L-ewwel nett, it-tnaqqis fir-ritmu ekonomiku jġib miegħu tnaqqis fid-dħul mit-taxxi u żieda
     fin-nefqa tal-benefiċċji soċjali (eż. il-benefiċċji tal-qgħad). It-tieni, ladarba għarfet li l-politiki
     baġitarji għandhom sehem importanti x’jagħtu fil-qagħda ekonomika straordinarja attwali, il-
     Kummissjoni talbet biex ikun hemm stimulu fiskali fil-Pjan Ewropew għall-Irkupru
     Ekonomiku (PERE) tagħha ta’ Novembru 2008, li ġie approvat mill-Kunsill Ewropew
     f’Diċembru. Il-Pjan jispjega li l-istimulu għandu jkun f'waqtu, immirat u temporanju u
     differenzjat madwar l-Istati Membri biex jirrifletti l-qagħdiet differenti f'termini ta'
     sostenibilità u kompetittività tal-finanzi pubbliċi u għandu jkun imreġġa' lura ladarba jitjiebu
     l-kundizzjonijiet ekonomiċi. Fl-aħħar nett, diversi pajjiżi ħadu miżuri biex jistabbilizzaw is-
     settur finanzjarju, u xi wħud minnhom kellhom impatt fuq il-pożizzjoni tad-dejn jew
     jikkostitwixxu riskju ta’ żieda fid-defiċits u fid-dejn fil-ġejjieni, għalkemm xi wħud mill-
     ispejjeż ta’ sostenn tal-gvern jistgħu jiġu rkuprati fil-ġejjieni.

     Il-Patt ta’ Stabbiltà u Tkabbir jirrikjedi li l-Kummissjoni tagħti bidu għall-proċedura ta'
     żbilanċ eċċessiv (PŻE) kull meta d-defiċit ta’ Stat Membru jaqbeż il-valur ta’ referenza ta’
     3 % tal-PGD. L-emendi għall-Patt ta’ Stabbiltà u Tkabbir tal-2005 kellhom l-għan li jiżguraw
     li l-isfond ekonomiku u baġitarju, b’mod partikolari, jiġi kkunsidrat bis-sħiħ fl-istadji kollha
     tal-PŻE. B’dan il-mod, il-Patt ta’ Stabbiltà u Tkabbir jipprovdi l-qafas li jappoġġja l-politiki
     tal-gvern għal ritorn ta’ malajr lejn pożizzjonijiet baġitarji mingħajr problemi billi titqies is-
     sitwazzjoni ekonomika, u għalhekk tiġi żgurata s-sostenibbiltà tal-finanzi pubbliċi fit-tul.

     2.       PASSI LI TTIEĦDU FIL-PROĊEDURA TA' ŻBILANĊ EĊĊESSIV

     L-Artikolu 126 tat-Trattat dwar il-Funzjonament tal-Unjoni Ewropea jistipula proċedura ta’
     żbilanċ eċċessiv (PŻE). Din il-proċedura hija speċifikata aktar fir-Regolament tal-Kunsill
     (KE) Nru 1467/97 “dwar li titħaffef u li tiċċara l-implimentazzjoni tal-proċedura ta’ defiċit
     eċċessiv”1, li hija parti mill-Patt ta’ Stabbiltà u Tkabbir.

     Skont l-Artikolu 126(2) tat-Trattat, il-Kummissjoni trid tissorvelja l-konformità mad-
     dixxiplina baġitarja fuq il-bażi ta' żewġ kriterji, jiġifieri: (a) jekk il-proporzjon tad-defiċit
     mistenni tal-gvern, jew dak attwali, mal-prodott gross domestiku (PGD) jaqbiżx il-valur ta’
     referenza ta’ 3 % (sakemm il-proporzjon ma jkunx naqas sostanzjalment u kontinwament, u
     ma jkunx laħaq livell qrib il-valur ta’ referenza; jew, inkella, l-eċċess fuq il-valur ta’ referenza
     jkun wieħed eċċezzjonali u temporanju biss u li l-proporzjon jibqa’ qrib il-valur ta’ referenza);
     u (b) dwar jekk il-proporzjon tad-dejn tal-gvern fir-rigward tal-PDG jaqbiżx il-valur ta’

     1
             ĠU L 209, 2.8.1997, p. 6. Ir-rapport iqis ukoll “L-ispeċifikazzjonijiet dwar l-implimentazzjoni tal-Patt
             ta' Stabbiltà u Tkabbir Ekonomiku u l-linji gwida dwar il-format u l-kontenut ta' programmi ta' stabbiltà
             u konverġenza”, approvati mill-Kunsill ECOFIN tal-10 ta’ Novembru 2009, disponibbli fuq
             http://ec.europa.eu/economy_finance/sgp/legal_texts/index_en.htm

MT                                                          2                                                            MT
 ---pagebreak---      referenza ta’ 60% (sakemm il-proporzjon ma jkunx qed jonqos b’mod suffiċjenti u jersaq lejn
     il-valur ta’ referenza b’pass sodisfaċenti).

     L-Artikolu 126(3) jistipula li, jekk Stat Membru ma jissodisfax ir-rekwiżiti ta’ kriterju wieħed
     jew tat-tnejn, il-Kummissjoni għandha tħejji rapport. Dan ir-rapport għandu wkoll “iqis jekk
     id-defiċit tal-gvern jaqbiżx l-infiq tal-gvern għal investiment u jqis il-fatturi l-oħra kollha
     rilevanti, inkluża l-qagħda ekonomika u baġitarja tal-Istat Membru għal perjodu ta’ żmien
     medju”.

     Abbażi tad-dejta notifikata mill-awtoritajiet tad-Danimarka f'April 20102 u meta jitqies it-
     tbassir tas-servizzi tal-Kummissjoni għar-rebbiegħa 2010, il-Kummissjoni adottat rapport
     skont l-Artikolu 126(3) għad-Danimarka fit-12 ta' Mejju 20103.

     Sussegwentement, u b’konformità mal-Artikolu 126(4), il-Kumitat Ekonomiku u Finanzjarju
     fassal opinjoni dwar ir-rapport tal-Kummissjoni tas-27 ta’ Mejju 2010.

     3.       L-EŻISTENZA TA' DEFIĊIT EĊĊESSIV

     Skont id-dejta notifikata mill-awtoritajiet tad-Danimarka f'April 2010, id-defiċit tal-
     amministrazzjoni pubblika fid-Danimarka mistenni jilħaq il-5,4 % tal-PGD fl-2010, u b'hekk
     jaqbeż il-valur ta' referenza tat-3% tal-PGD. Ir-rapport tal-Kummissjoni, skont l-
     Artikolu 126(3), qies li d-defiċit ippjanat ma kienx qrib il-valur ta' referenza ta' 3 % tal-PGD,
     iżda l-eċċess ippjanat fuq il-valur ta' referenza jista' jiġi kkwalifikat bħala eċċezzjonali skont
     it-tifsira tat-Trattat u tal-Patt ta’ Stabbiltà u Tkabbir. B’mod partikolari, dan irriżulta minn
     kriżi ekonomika ħarxa skont it-tifsira tat-Trattat u tal-Patt ta’ Stabbiltà u ta’ Tkabbir. Skont it-
     tbassir tas-servizzi tal-Kummissjoni għar-rebbiegħa 2010, il-PGD reali fid-Danimarka hu
     maħsub li jirkupra għal 1,6 % fl-2010 wara tnaqqis f'daqqa ta' 4,9 % fl-2009. Ir-riċessjoni tal-
     2009 tirrifletti t-tnaqqis f'daqqa fil-konsum privat, fl-investiment privat u fl-esportazzjonijiet
     bħala konsegwenza tal-kriżi finanzjarja u r-riċessjoni globali, b'mod partikolari l-waqgħa fid-
     domanda mill-imsieħba kummerċjali ewlenin (il-Ġermanja, ir-Renju Unit, l-Isvezja u n-
     Norveġja). Id-defiċit fl-2010 huwa konsegwenza kemm tat-tnaqqis fir-ritmu ekonomiku kif
     ukoll tal-miżuri ta' stimulu li ttieħdu f'konformità mal-PERE mill-awtoritajiet Daniżi. Barra
     minn hekk, l-eċċess ippjanat fuq il-valur ta' referenza ma jistax jitqies bħala temporanju.
     Skont it-tbassir tas-servizzi tal-Kummissjoni għar-rebbiegħa 2010, id-defiċit jonqos għal
     4,9 % tal-PGD fl-2011 fuq bażi ta' ebda bidla ta' politika4. Il-kriterju tal-iżbilanċ fit-Trattat
     mhuwiex sodisfatt.

     Skont id-dejta nnotifikata mill-awtoritajiet Daniżi f’April 2010, id-dejn gross tal-
     amministrazzjoni pubblika għadu taħt il-valur ta' referenza ta' 60 % tal-PGD, u kien 45,1%
     tal-PGD fl-2010. It-tbassir tas-servizzi tal-Kummissjoni għar-rebbiegħa 2010 jipprevedi li l-

     2
            Skont ir-Regolament tal-Kunsill (KE) Nru 479/2009, l-Istati Membri għandhom jirrappurtaw lill-
            Kummissjoni, darbtejn fis-sena, il-livelli ppjanati u attwali tad-dejn u l-iżbilanċ tal-gvern tagħhom. In-
            notifika l-iżjed reċenti li ntbagħtet lid-Danimarka tidher f’:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            Id-dokumenti kollha relatati mal-PŻE għad-Danimarka jinsabu fil-websajt li ġejja:
            http://ec.europa.eu/economy_finance/sgp/deficit/countries/index_en.htm.
     4
            It-tbassir ta' ebda bidla ta' politika jqis l-irtirar (parzjali) ta' miżuri ta' natura straordinarja marbuta mal-
            kriżi.

MT                                                            3                                                                 MT
 ---pagebreak---      proporzjon tad-dejn ikun 46 % tal-PGD fl-2010 u li jiżdied għal 49,5 % tal-PGD fl-2011, li
     jibqa' taħt il-valur ta' referenza ta' 60 % tal-PGD. Il-kriterju tad-dejn fit-Trattat huwa sodisfatt.

     B'konformità mad-dispożizzjonijiet fit-Trattat u fil-Patt ta' Stabbiltà u Tkabbir, fir-rapport
     tagħha l-Kummissjoni analizzat ukoll il-"fatturi rilevanti". Skont il-Patt ta' Stabbiltà u
     Tkabbir, dawn jistgħu jitqiesu biss fl-istadji li jwasslu għad-deċizjoni dwar l-eżistenza ta'
     defiċit eċċessiv jekk id-defiċit jissodisfa l-kundizzjoni doppja ta' qrubija u ta' temporanjetà.
     Fil-każ tad-Danimarka, il-kundizzjoni doppja mhix sodisfatta. Meqjusa fuq il-mertu tagħhom
     innifishom, il-fatturi rilevanti fil-każ attwali jidhru li huma relattivament favorevoli.

     L-opinjoni tal-Kumitat Ekonomiku u Finanzjarju skont l-Artikolu 126(4) tat-Trattat hija
     konsistenti mal-evalwazzjoni fir-rapport tal-Kummissjoni skont l-Artikolu 126(3).

     Il-Kummissjoni, wara li qieset ir-rapport tagħha skont l-Artikolu 126(3) u l-opinjoni tal-
     Kumitat Ekonomiku u Finanzjarju skont l-Artikolu 126(4), hi tal-opinjoni li jeżisti defiċit
     eċċessiv fid-Danimarka. Din l-opinjoni, adottata mill-Kummissjoni fil-[15 ta’ Ġunju 2010],
     qed tiġi indirizzata hawn lill-Kunsill skont l-Artikolu 126(5). Il-Kummissjoni qiegħda
     tipproponi li l-Kunsill għandu jiddeċiedi kif xieraq, b'konformità mal-Artikolu 126(6). Barra
     minn hekk, il-Kummissjoni qed tressaq lill-Kunsill rakkomandazzjoni għal
     Rakkomandazzjoni tal-Kunsill biex tiġi indirizzata lid-Danimarka bl-għan li tintemm is-
     sitwazzjoni ta’ defiċit eċċessiv skont l-Artikolu 126(7).

     4.       RAKKOMANDAZZJONIJIET BIEX TINTEMM IL-QAGĦDA TA' DEFIĊIT EĊĊESSIV

     Skont l-Artikolu 3(4) tar-Regolament tal-Kunsill (KE) Nru 1467/97, ir-rakkomandazzjoni tal-
     Kunsill magħmula skont l-Artikolu 126(7) għandha tistabbilixxi limitu ta’ żmien ta’ mhux
     aktar minn sitt xhur għal azzjoni effettiva li għandha tittieħed mill-Istat Membru kkonċernat
     kif ukoll limitu ta’ żmien għall-korrezzjoni tal-iżbilanċ eċċessiv, li “għandu jintemm fis-sena
     ta' wara l-identifikazzjoni tiegħu sakemm ma jkunx hemm ċirkostanzi speċjali”. L-
     Artikolu 2(6) tar-Regolament jimplika li l-“fatturi rilevanti” meqjusa fir-rapport tal-
     Kummissjoni skont l-Artikolu 126(3) tat-Trattat għandhom jitqiesu biex jiġi deċiż jekk
     jeżistux ċirkustanzi speċjali. L-Artikolu 3(4) tar-Regolament jispeċifika li l-Kunsill għandu
     jirrakkomanda li l-Istat Membru jwettaq “titjib annwali minimu ta’ mill-inqas 0,5 % tal-PGD
     bħala punt ta’ referenza, fil-bilanċ aġġustat ċiklikament ħieles minn miżuri ta’ darba u miżuri
     temporanji, sabiex jiżgura l-korrezzjoni tad-defiċit eċċessiv sal-limitu ta' żmien stabbilit fir-
     rakkomandazzjoni”.

     Għal raġunijet ta' flessibilità akbar fl-applikazzjoni tal-PŻE introdotta bir-riforma tal-2005 tal-
     Patt ta’ Stabbiltà u ta' Tkabbir, huwa meqjus li jeżistu ċirkostanzi speċjali fil-każ tad-
     Danimarka. B'mod partikolari, ir-riċessjoni tal-2009 rriflettiet it-tnaqqis f'daqqa fil-konsum
     privat, fl-investiment privat u fl-esportazzjonijiet bħala konsegwenza tal-kriżi finanzjarja u r-
     riċessjoni globali, b'mod partikolari l-waqgħa fid-domanda mill-imsieħba kummerċjali
     ewlenin (il-Ġermanja, ir-Renju Unit, l-Isvezja u n-Norveġja). Id-defiċit fl-2010 huwa
     konsegwenza kemm tat-tnaqqis fir-ritmu ekonomiku u l-miżuri ta' stimulu li ttieħdu
     f'konformità mal-PERE mill-awtoritajiet Daniżi.

     F'dan l-isfond, huwa xieraq li tiġi kkunsidrata l-korrezzjoni tad-defiċit eċċessiv fil-qafas fuq
     terminu medju bl-iskadenza għall-korrezzjoni tkun l-2013. Filwaqt li jagħrfu li l-pożizzjoni
     baġitarja tad-Daniżi fl-2010 rriżultat mill-miżuri li ttieħdu b'reazzjoni għall-kriżi u li
     jammontaw għal 2,2 % tal-PGD fl-2009 u 1,3 % fl-2010, li kienu rispons xieraq għall-Pjan

MT                                                    4                                                      MT
 ---pagebreak---      Ewropew ta' Rkupru Ekonomiku, u ċ-ċaqliq ħieles ta' stabbilizzaturi awtomatiċi, l-awtoritajiet
     Daniżi għandhom jimplimentaw il-miżuri fiskali fl-2010 kif maħsub. B’mod partikolari,
     minħabba n-nuqqas ta' żbilanċi ekonomiċi maġġuri, triq kredibbli u sostenibbli ta'
     aġġustament titlob li l-awtoritajiet Daniżi jiżguraw aġġustament strutturali annwali medju tal-
     baġit ta' ½ % tal-PGD matul il-perjodu tal-2011-2013 u jispeċifikaw il-miżuri li huma
     neċessarji biex issir il-korrezzjoni tal-iżbilanċ eċċessiv sal-2013, jekk jippermettu l-
     kundizzjonijiet ċikliċi, u jaċċelleraw it-tnaqqis tad-defiċit jekk il-kondizzjonijiet ekonomiċi
     jew baġitari jkunu aħjar minn dawk mistennija bħalissa.

     Żieda fis-sorveljanza taħt il-PŻE, li tidher neċessarja fid-dawl tal-limitu ta’ żmien għall-
     korrezzjoni tad-defiċit eċċessiv, tkun teħtieġ sorveljanza regolari u f’waqtha tal-progress
     magħmul fl-implimentazzjoni tal-istrateġija ta’ konsolidament fiskali sabiex tiġi żgurata l-
     korrezzjoni tal-iżbilanċ eċċessiv. F'dan il-kuntest, kapitolu separat fl-aġġornamenti tal-
     programm ta’ konverġenza tad-Danimarka li se jitħejja bejn l-2010 u l-2013 jista’ jkun
     dedikat b’mod effettiv għal din il-kwistjoni.

                        Tqabbil tal-previżjonijiet makroekonomiċi u baġitarji ewlenin
                                                                         200
                                                                                 2008      2009     2010      2011      2012       2013
                                                                          7
                     PGD reali              COM rebbiegħa 2010           1,7     -0,9      -4,9      1,6       1,8      n.a.       n.a.
                    (bidla f’%)               PK Frar 2010               n.a.    -0,9      -4,3      1,3       1,6       2.0        2,3
          Differenza fil-produzzjoni        COM rebbiegħa 2010²          2,6      0,2      -5,1     -3,9      -2,7      n.a.       n.a.
              reali u dik potenzjali          PK Frar 2010³              n.a.     0,3      -4,5     -3,9      -3,1      -2,0       -0,9
            (% tal PGD potenzjali)
          Bilanċ tal-amministrazzjoni       COM Rebbiegħa 2010           4,8      3,4      -2,7     -5,5      -4,9      n.a.       n.a.
                     pubblika                 PK Frar 2010               n.a.     3,4      -2,9     -5,3      -4,1      -3,1       -1,8
                  (% tal PGD)
                Bilanċ primarju             COM rebbiegħa 2010           6,3      4,8      -0,7     -3,4      -2,7      n.a.       n.a.
                  (% tal-PGD)                 PK Frar 2010               n.a.     4,8      -1,3     -3,7      -2,3      -1,2        0,3
          Bilanċ aġġustat ċiklikament       COM rebbiegħa 2010           3,1      3,3       0,6     -3,0      -3,1      n.a.       n.a.
                 (% tal-PGD)                  PK Frar 2010               n.a.     3,2       0,0     -2,8      -2,1      -1,7       -1,1
               Bilanċ strutturali4          COM rebbiegħa 2010           3,1      3,3       0,6     -2,7      -3,1      n.a.       n.a.
                 (% tal-PGD)                  PK Frar 2010               n.a.     3,2       1,4     -1,1      -1,0      -0,8       -0,3
              Dejn gross tal-gvern          COM rebbiegħa 2010           27,     34,2      41,6     46,0      49,5      n.a.       n.a.
                 (% tal-PGD)                  PK Frar 2010                4
                                                                         n.a.    33,4      38,5     41,8      46,2      48,3       48,1
      Noti:
      1
         Lakuni fil-produzzjoni u bilanċi aġġustati ċiklikament mill-programmi kif ikkalkulati mill-ġdid mis-servizzi tal-
      Kummissjoni abbażi tal-informazzjoni fil-programmi.
      2
        Ibbażat fuq it-tkabbir potenzjali stmat ta' 1,4%, 0,6%, 0,5% u 0,9% rispettivament fil-perjodu 2008-2011.
      3
        Ibbażat fuq it-tkabbir potenzjali stmat ta' 1,4%, 0,6%, 0,5% u 0,9% rispettivament fil-perjodu 2008-2011.
      4
        Bilanċ aġġustat ċiklikament li jeskludi miżuri ta’ darba biss u oħrajn temporanji. Miżuri ta' darba u miżuri temporanji
      oħra huma 1,4% tal-PGD fl-2009, 1,7% fl-2010, 1,1% fl-2011, 0,9% fl-2012, 0,8% fl-2013 u 0,0% fl-2015; kollha kemm
      huma jnaqqsu d-defiċit skont l-aktar programm riċenti u li jnaqqsu d-defiċit b'0,2 % fl-2010 skont it-tbassir tas-servizzi
      tal-Kummissjoni għar-rebbiegħa 2010. Minħabba d-differenzi fil-metodoloġija, il-miżuri ta' darba rrappurtati fil-
      programm ma jikkwalifikawx bħala miżuri ta' darba skont id-definizzjoni tas-Servizzi tal-Kummissjoni. Skont din id-
      definizzjoni, il-miżuri ta' darba jnaqqsu d-defiċit b'0,2% tal-PGD fl-2010 u żero fis-snin li jibqa'.

      Sors :
      Programm ta' konverġenza (PK); It-tbassir tas-servizzi tal-Kummissjoni għar-rebbiegħa 2010 (COM); Il-kalkoli tas-
      servizzi tal-Kummissjoni.

MT                                                                5                                                                 MT
 ---pagebreak---                                                 Proposta għal

                                           DEĊIŻJONI TAL-KUNSILL

                            dwar l-eżistenza ta' defiċit eċċessiv fid-Danimarka

     IL-KUNSILL TAL-UNJONI EWROPEA,

     Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-
     Artikolu 126(6) tiegħu,

     Wara li kkunsidra l-proposta mill-Kummissjoni Ewropea,

     Wara li kkunsidra l-osservazzjonijiet magħmula mid-Danimarka,

     Billi:

     (1)      Skont l-Artikolu 126 tat-Trattat dwar il-Funzjonament tal-Unjoni Ewropea l-Istati
              Membri għandhom jevitaw defiċits tal-gvern eċċessivi.

     (2)      Il-Patt ta’ Stabbiltà u Tkabbir huwa msejjes fuq l-għan ta’ finanzi sodi tal-gvern bħala
              mezz ta’ tisħiħ tal-kundizzjonijiet għall-istabbiltà tal-prezzijiet u għal tkabbir qawwi
              sostenibbli li jwassal għall-ħolqien tal-impjiegi.

     (3)      Il-proċedura ta’ żbilanċ eċċessiv (PŻE) skont l-Artikolu 126 tat-Trattat, kif iċċarata
              mir-Regolament tal-Kunsill (KE) Nru 1467/97 dwar li titħaffef u li tiġi ċċarata l-
              implimentazzjoni tal-proċedura ta' żbilanċ eċċessiv5 (li jagħmel parti mill-Patt ta’
              Stabbiltà u Tkabbir), tipprovdi għal deċiżjoni dwar l-eżistenza ta' żbilanċ eċċessiv. Il-
              Protokoll dwar il-proċedura ta’ żbilanċ eċċessiv anness mat-Trattat jistipula
              dispożizzjonijiet ulterjuri relatati mal-implimentazzjoni tal-PŻE. Ir-Regolament tal-
              Kunsill (KE) Nru 479/20096 jistipula definizzjonijiet u regoli dettaljati għall-
              applikazzjoni tad-dispożizzjoni ta' dan il-Protokoll.

     (4)      Ir-riforma tal-2005 tal-Patt ta’ Stabbiltà u Tkabbir fittxet li ssaħħaħ l-effikaċja u l-bażi
              ekonomika kif ukoll li tissalvagwardja s-sostenibbiltà tal-finanzi pubbliċi fuq medda
              fit-tul. Din immirat li tiżgura li, b’mod partikolari, l-isfond ekonomiku u baġitarju jiġi
              kkunsidrat bis-sħiħ fl-istadji kollha tal-PŻE. B’dan il-mod, il-Patt ta’ Stabbiltà u
              Tkabbir jipprovdi l-qafas li jsostni l-politiki tal-gvern għal ritorn ta’ malajr lejn
              pożizzjonijiet baġitarji mingħajr problemi billi titqies il-qagħda ekonomika.

     5
              ĠU L 209, 2.8.1997, p. 6.
     6
              ĠU L 145, 10.6.2009, p. 1.

MT                                                     6                                                     MT
 ---pagebreak---      (5)   L-Artikolu 126(5) tat-Trattat jitlob li l-Kummissjoni tindirizza opinjoni lill-Kunsill
           jekk il-Kummissjoni tqis li jeżisti jew li jista' jkun hemm defiċit eċċessiv fi Stat
           Membru. Il-Kummissjoni, wara li qieset ir-rapport tagħha skont l-Artikolu 126(3) u l-
           opinjoni tal-Kumitat Ekonomiku u Finanzjarju skont l-Artikolu 126(4), ikkonkludiet li
           jeżisti defiċit eċċessiv fid-Danimarka. Il-Kummissjoni għalhekk indirizzat dik l-
           opinjoni lill-Kunsill fir-rigward tad-Danimarka fil-[15 ta’ Ġunju 2010]7.

     (6)   L-Artikolu 126(6) tat-Trattat jiddikjara li l-Kunsill għandu jikkunsidra kull
           osservazzjoni li l-Istat Membru kkonċernat ikun jixtieq jagħmel qabel ma jiddeċiedi,
           wara valutazzjoni ġenerali, jekk jeżistix defiċit eċċessiv. Fil-każ tad-Danimarka, din l-
           evalwazzjoni ġenerali twassal għall-konklużjonijiet li ġejjin.

     (7)   Skont id-dejta notifikata mill-awtoritajiet tad-Danimarka f'April 2010, id-defiċit tal-
           amministrazzjoni pubblika fid-Danimarka laħaq il-5,4 % tal-PGD fl-2010, u b'hekk
           qabeż il-valur ta' referenza tat-3% tal-PGD. Id-defiċit ippjanat huwa qrib il-valur
           referenzjali ta' 3 % tal-PGD, iżda l-eċċess ippjanat 'il fuq mill-valur referenzjali jista'
           jiġi kkwalifikat bħala eċċezzjonali fi ħdan it-tifsira tat-Trattat u l-Patt ta’ Stabbiltà u
           Tkabbir. B’mod partikolari, dan irriżulta minn kriżi ekonomika ħarxa skont it-tifsira
           tat-Trattat u tal-Patt ta’ Stabbiltà u ta’ Tkabbir. Skont it-tbassir tas-servizzi tal-
           Kummissjoni għar-rebbiegħa 2010, il-PGD reali fid-Danimarka naqas b'4,9 % fl-2009
           u hu maħsub li jirkupra għal 1,6 % fl-2010. Id-defiċit fl-2010 huwa konsegwenza
           kemm tat-tnaqqis fir-ritmu ekonomiku kif ukoll tal-miżuri ta' stimulu li ttieħdu
           f'konformità mal-PERE mill-awtoritajiet Daniżi. Madankollu, l-eċċess ippjanat fuq il-
           valur ta' referenza ma jistax jitqies bħala temporanju. Skont it-tbassir tas-servizzi tal-
           Kummissjoni għar-rebbiegħa 2010, id-defiċit jonqos għal 4,9 % tal-PGD fl-2011 fuq
           bażi ta' ebda bidla ta' politika8. Il-kriterju tad-defiċit fit-Trattat mhuwiex sodisfatt.

     (8)   Skont id-dejta nnotifikata mill-awtoritajiet Daniżi f’April 2010, id-dejn gross tal-
           amministrazzjoni pubblika jibqa' taħt il-valur ta' referenza ta' 60 % tal-PGD, ta' 45,1%
           tal-PGD fl-2010. It-tbassir tas-servizzi tal-Kummissjoni għar-rebbiegħa 2010
           jipprevedi li l-proporzjon tad-dejn se jkun 46 % tal-PGD fl-2010 u li se jiżdied għal
           49,5 % tal-PGD fl-2011, li jibqa' taħt il-valur ta' referenza ta' 60 % tal-PGD. Il-kriterju
           tad-dejn fit-Trattat huwa sodisfatt.

     (9)   Skont l-Artikolu 2(4) tar-Regolament tal-Kunsill (KE) Nru 1467/97, il-"fatturi
           rilevanti" jistgħu jitqiesu biss fl-istadji li jwasslu għad-deċiżjoni tal-Kunsill dwar l-
           eżistenza ta' defiċit eċċessiv b'konformità mal-Artikolu 126(6) jekk il-kundizzjoni
           doppja - li d-defiċit jibqa' qrib il-valur ta' referenza u li l-eċċess tiegħu 'l fuq mill-valur
           ta' referenza jkun temporanju - tiġi sodisfatta għal kollox. Fil-każ tad-Danimarka, din
           il-kundizzjoni doppja ma ntlaħqitx. Għalhekk, il-fatturi rilevanti ma jitqisux fil-passi li
           jwasslu għal din id-deċiżjoni.

     7
           Id-dokumenti kollha relatati mal-PDE għad-Danimarka jinsabu fil-websajt li ġejja:
           http://ec.europa.eu/economy_finance/sgp/deficit/countries/index_en.htm.
     8
           It-tbassir ta' ebda bidla ta' politika jqis l-irtirar (parzjali) ta' miżuri ta' natura straordinarja marbuta mal-
           kriżi.

MT                                                           7                                                                 MT
 ---pagebreak---      ADOTTA DIN ID-DEĊIŻJONI:

                                                Artikolu 1

     Minn evalwazzjoni ġenerali jirriżulta li jeżisti defiċit eċċessiv fid-Danimarka.

                                                Artikolu 2

     Din id-deċiżjoni hija indirizzata lir-Renju tad-Danimarka.

     Magħmula fi Brussel,

                                                  Għall-Kunsill
                                                  Il-President
                                                  […]

MT                                                   8                                  MT